앞

<-

다음

->

瑜伽師地論卷第六十九

彌勒菩薩說

三藏法師玄□奉　詔譯

攝決擇分中聲聞地之三

復次應知毘奈耶由五種制立爲最甚深. 云何名爲五種制立. 一學制立. 二犯制立. 三出離制立. 四止息制立. 五◑磨制立

復次略由五處應知學制立爲最甚深. 一自在故. 二不自在故. 三顯現尸羅壞過失故. 四顯現憙樂鄙業過失故. 五彼二過失行不行故. 言自在者. 若時所化不隨煩惱勢力而行. 非諸煩惱令不自在. 爾時卽依如是所化自在學行. 隨意自在. 不自在者. 若時所化隨諸煩惱自在而行. 由諸煩惱令不自在. 爾時卽依如是所化不自在學行. 制立不自在學處. 顯現尸羅壞過失者. 觀諸性罪定不應行. 制立隨護尸羅學處. 顯現憙樂鄙業過失者. 謂觀能障勤修善品. 是故制立遮罪學處. 彼二過失行不行者. 謂佛觀彼自在所化過失不行故無制立. 觀不自在過失現行制立學處

復次略由五處應知犯制立爲最甚深. 云何爲犯. 謂能障◑所有善法令不得生當知此障略有五種. 一慢緩障. 二有罪障. 三輕慢障. 四惡作障. 五所知障. 慢緩障者. 謂懈怠故於諸善法不勤方便. 有罪障者. 謂如有一或由貪◑或由瞋◑. 或由癡◑. 或由所餘隨一心法諸隨煩惱之所染汚. 彼旣生起如是煩惱隨煩惱◑. 堅著不捨. 輕慢障者. 謂如有一不尊所學. 於諸學中不甚恭敬. 於其所犯不見怖畏而有所犯. 犯已不能速疾發露. 於大師所及諸學中性不尊敬. 惡作障者. 謂如有一相續染汚惡作所觸. 於此惡作不能善巧究竟除遣. 有◑有快有諸惡作. 所知障者. 謂如有一心◑變悔. 依因◑戒不生歡喜. 不歡喜故不生適悅. 如是乃至心不得定心. 不定故無如實知. 無如實觀. 由此因緣名所知障. 由慢緩障之所觸故. 於諸煩惱及隨煩惱. 爲性執著. 性執著故復爲有罪障之所觸. 爲有罪障之所觸故. 於諸學中不深恭敬. 憙樂所犯. 憙樂犯故便爲輕慢障之所觸. 爲輕慢障之所觸故. 生染汚悔不能除遣. 所生悔故便爲惡作障之所觸. 爲惡作障之所觸故變悔轉增. 由此因緣廣說乃至心不得定. 心不定故便爲所知障之所觸. 如是名爲障生次第. 與此相違當知卽是五種無障. 謂無慢緩障. 無有罪障. 無輕慢障. 無惡作障. 無所知障

復次意樂毁壞者. 於其所犯尙不能出. 況能無犯. 云何名爲意樂毁壞. 謂略有五種. 一於精進無發起欲. 二於煩惱有染著欲. 三於所犯有起犯欲. 四於惡作無除遣欲. 五於等持無引發欲. 復次意樂具足者. 尙無有犯. 況出所犯. 云何名爲意樂具足. 當知此亦略有五種. 一於精進有發起欲. 二於煩惱無染著欲. 三於所犯起無犯欲. 四於惡作有除遣欲. 五於等持有引發欲. 如世尊言. 於所犯罪由意樂故我說能出非治罰故

復次應由十處思求所犯. 謂由別解脫法故. 由廣分別毘奈耶故. 五犯聚中由犯自相故. 由六種差別成重相故. 謂制立差別. 事差別. 煩惱差別. 穿穴差別. 補特伽羅差別. 時差別. 由無羞恥者除波羅◑已迦所餘有殘相故. 由初業者非初業者現所行故. 由逼惱出離故. 由障難出離故. 由有犯者時諸苾芻白大師故. 由彼白已大師爲欲止. 當所犯集僧衆故. 由僧衆集已制立所犯故. 制立所犯已復於後時隨事開聽. 令得究竟無惱害故

復次略由五處應知出離制立爲最甚深. 謂無染出離故. 逼惱出離故. 障難出離故. 無計出離故. 說悔出離故. 無染出難者. 謂如有一於小隨小所犯法中隨有所行. 若善法增不善法減. 由此因緣便不染汚. 由此無染卽是出離. 是故說爲無染出離. 逼惱出離者. 謂若有遭困苦重病之所逼切. 除其性罪於餘犯法隨有所行由此逼惱卽是出離. 是故說爲逼惱出離. 障難出離者. 謂若見有命難現前或梵行難. 於小隨小所犯法中隨有所行. 由此障難卽是出離. 是故說爲障難出離. 無計出離者. 謂若有一遊於異方. 經行曠野◑乏之處. 隨有一種障難之法而現在前. 隨其所有應受用事求受用法而不能得. 遂生敬畏受用此事. 於小隨小所犯法中隨有所犯. 由此無計卽是出離. 是故說爲無計出離. 說悔出離者. 謂如有一於五犯聚有餘犯中隨有所犯. 遂於有智同梵行所. 以毘奈耶◑密之法. 發露陳說. 如法悔除. 言小隨小所犯法者. 謂除性罪

復次略由五處應知止息制立爲最甚深. 一淸淨故. 二防破壞故. 三爲引接廣大義利補特伽羅令入法故. 四爲令聖敎轉增盛故. 五爲遮防難存活故. 淸淨故者. 謂有淸淨所作已辦諸阿羅漢. 由彼已得極淸淨故. 僧便於彼小及隨小所有學處皆爲止息. 防破壞故者. 謂於僧中一分苾芻. 於有犯中生無犯想. 於無犯中生有犯想. 一分苾芻. 於有犯中生有犯想. 於無犯中生無犯想. 由此因緣發起種種◑訟違諍. 由此令僧不得安樂. 爲欲靜息此諍事故. 僧衆和合白四◑磨. 於小隨小所有學處皆共止息. 爲欲引接廣大義利補特伽羅令入法者. 謂如有一族姓高貴補特伽羅. 於聖敎中多有所作. 僧遇彼人無別方便可令入法. 爲欲引接令得入故. 僧衆和合白四◑磨. 於小隨小所有學處皆爲止息. 爲令聖敎轉增盛者. 謂於末劫諍劫穢劫正現前時. 無量有情於小隨小衆多學處不樂修學. 未入法者不欲趣入. 已入法者復欲離散. 由此聖敎漸漸衰退不得增盛. 由此因緣僧衆和合. 爲令聖敎得增盛故白四◑磨. 於小隨小所有學處皆悉止息. 爲欲遮防難存活者. 謂於末劫諍劫穢劫現在前時. 由小隨小諸學處故. 令諸苾芻難可存活爲欲息此難存活事. 僧衆和合白四◑磨. 止息學處

復次略由五種補特伽羅. 於十◑磨應知◑磨制立爲最甚深. 何等名爲十種◑磨. 一受具◑磨. 二結界◑磨. 三長養◑磨. 四同意◑磨. 五趣向◑磨. 六恣擧◑磨. 七治罰◑磨. 八攝受◑磨. 九白二◑磨. 十白四◑磨. 云何五種補特伽羅. 一良慧喩補特伽羅. 二鸚鵡喩補特伽羅. 三炬燭喩補特伽羅. 四電光喩補特伽羅. 五書畵喩補特伽羅. 云何良慧喩補特伽羅. 謂如有一於上所說十◑磨中. 唯依於義不依於文. 唯隨義轉不隨音聲. 雖於此中未作如是◑磨言詞. 然能依義發起語言行於此義. 云何鸚鵡喩補特伽羅. 謂如有一唯依於文不依於義. 唯隨文轉不隨於義. 不能依義發異言詞. 云何炬觸喩補特伽羅. 謂如有一依少◑磨便多增益. 現行種種隨意言詞. 譬如炬燭. 云何電光喩補特伽羅. 謂如有一或一時間於諸◑磨及諸學中現可得見. 於一時間都不現見. 譬如電光. 云何書畵喩補特伽羅. 謂如有一如其所制◑磨言詞. 卽如是轉不增不減. 如書晝者

復有五種僞毘奈耶. 一僞制立學處. 二僞制立所犯. 二僞制立出離. 四僞制立止息. 五僞制立◑磨. 云何僞制立學處. 謂如有一制立學處. 不入契經. 不現於律. 違背法性. 違背法性者. 謂能增長諸不善法. 及能損減所有善法. 云何僞制立所犯. 謂如有一於有犯中立爲無犯. 於無犯中立爲有犯. 云何僞制立出離. 謂如有一於不出離立爲出離. 於出離中立不出離. 云何僞制立止息. 謂如有一於不應止息制立止息. 應止息中立不止息. 云何僞制立◑磨. 謂如有一於非法◑磨立法◑磨. 法◑磨中立非法◑磨

復次除十種事. 若有苾芻. 於異人前. 宣說顯示諸餘苾芻壞戒壞見壞諸軌則及壞正命. 當知此言非淸淨說. 云何十事. 一於佛寶欲爲損害或欲劫奪. 如於佛寶二於法寶. 三於僧寶當知亦爾. 四見由彼故壞戒壞見. 若壞軌則若壞正命. 品類漸漸增長廣大. 或聞或疑. 五見彼顯示壞戒壞見壞軌壞命. 等不正法或聞或疑. 六欲令彼出壞戒壞見壞軌壞命不善法處. 及欲安置諸善法處. 七爲護他心. 勿使他人作如是解是諸苾芻皆悉壞戒壞見壞軌壞命. 然相覆藏. 八或有施主. 或뢸波索迦. 或造寺. 主啓白僧衆作如是言. 我不忍許諸有壞戒乃至壞命在此中住. 諸苾芻輩. 若見壞戒乃至壞命者. 當告我知. 若諸僧衆同聞此言. 九若有見他由時因緣內◑嫌恨欲起無義或聞或疑. 十僧衆於此壞戒壞見壞軌壞命汚染他家行惡法者. 無有力能治罰驅◑. 唯有一因唯有一緣. 所謂向他說彼不淸淨事. 若因嫉妬. 或因僧◑. 或因財利. 欲毁欲惱欲令損害. 由此緣故向他說者. 當知是名不淸淨說

復次毘奈耶中. 略有五種能顯法義諸譬喩事. 一本生事. 二本事事. 三影像事. 四假合事. 五譬喩事. 本生事者. 謂說前生菩薩行事. 本事事者. 謂說前世諸相應專. 影像事者. 謂說乳酪生◑熟◑醍◑等喩. 影顯最勝補特伽羅. 又以世間七種河中補特伽羅喩. 影顯正法中七種補特伽羅. 如是所餘影像種類皆應了知. 假合事者. 謂大王喩或良醫喩. 如是等類餘無量喩. 隨順染汚及淸淨品. 復有現見世間譬喩. 或依雜染品. 或依淸淨品. 由彼少分共相應故假合而說. 譬喩事者. 謂說廣長衆多譬喩. 如長譬喩及餘無量如是等類

復次由五種相建立所知諸法差別. 何等爲五. 一由事故. 二由品業差別故. 三由智依處差別故. 四由智差別故. 五由攝餘智差別故. 云何由事故. 謂略說一切有爲無爲名所知事

云何由品業差別故. 謂卽此事復有五品所知差別及此五品所知作業. 何等爲五. 謂此所知或有假立故名所知. 或有勝義故名所知. 或有所作究竟故名所知. 或有他心◑不◑行故名所知. 或有一切種別故名所知. 若世俗智能知假立所知. 知假立故如實了知世俗道理善不善法. 有罪無罪廣說乃至緣生法等一分應遠離一分應修習. 又能了知世俗言說遊行世間. 隨因隨緣而起衆行法智類智. 苦智集智. 滅智道智. 能知勝義所知. 知勝義故能證見修所斷法斷盡智無生智. 能知所作究竟所知. 知所作究竟故. 心得決定無有疑惑. 於自斷中離增上慢. 他心智能知他心◑不◑行所知. 由知此故如實知他所有意樂界及隨眠. 十力智能知一切種別所知. 由知此故能正於他起一切種敎誡敎授. 能斷一切有情疑惑. 能善安置一切有情於善趣果及解脫中. 有大勢力能作一切有情利益及安樂事. 如是名爲五品所知及五種業

云何由智依處差別故. 謂有二種. 一自利行. 二利他行. 若隨順斷世俗智. 若正能斷勝義智. 若於斷所作究竟智. 如是諸智. 應知依自利行依處. 若於他意樂界及隨眠所有他心智. 若於一切種別所知中. 所有十力智. 如是二智. 應知依利他行依處. 如是名爲智依處差別

云何由智差別故. 謂世俗智或善或不善. 或無記或有漏或無漏. 唯是世間. 無漏者. 謂於已斷一切無學身中可得. 此及所餘總名俗智. 亦唯世間. 當知所餘法類智等是出世間. 亦唯無漏. 盡無生智當知唯於漏盡中生. 若不分別盡及無生. 謂我已得諸漏永盡. 我未來苦不復當生者. 唯是無漏. 唯出世間. 若作如是分別者. 唯是無漏世出世間世俗智攝. 是未曾得是阿羅漢相續中生他心智. 唯是世間. 若在異生及有學相續中者. 是有漏. 若無學相續中者. 是無漏. 問何因緣故淸淨身中諸世俗智. 說名無漏. 答由彼身中諸漏隨眠已永斷故. 又此諸智是他心智現所行境. 此他心智非染汚性. 非餘染汚現所行境. 又彼自性不與一切煩惱相應. 是故此智由隨眠故. 由所緣故. 由相應故. 皆成無漏. 十力智在如來相續中. 是未曾得唯是無漏. 世間智攝. 何以故. 由此一切種智皆帶◑論而現行故

云何由攝餘智差別故. 謂神通智. 解脫門智. 無◑解智. 無諍智. 願智. 力. 無畏. 念住一切種不共佛法等智. 隨其所應當知皆爲如前所說諸智所攝. 謂五神通. 皆世俗智攝. 若諸異生及諸有學相續中者. 皆是有漏. 若在無學相續中者. 皆是無漏. 第六神通. 盡及無生二智所攝. 盡無生智如前應知. 空解脫門智八智所攝. 謂法智類智. 苦智集智. 滅智道智. 及出世間盡無生智. 無願解脫門智. 六智所攝. 謂法智類智. 苦智集智. 盡智無生智. 無相解脫門智. 五智所攝. 謂法智類智. 滅智盡智無生智. 無◑解智無諍智願智十力等一切不共佛法智皆世俗智攝. 皆是無漏. 在阿羅漢及如來相續中. 如其所應盡當知. 諸解脫門建立相. 如本地分已說. 不共佛法及無◑解等. 如菩薩地已說

復次云何神境. 云何神境智. 云何神境智作證. 謂從一種變作多種. 如是廣說乃至梵世身自在轉. 是名神境. 由神境智於此神境領受示現. 是故說此名爲神境. 若智具大威德. 修所成是修果. 名神境智. 由此智於彼境能領受能示現. 是故說此名神境智. 卽此智種子. 由生緣所攝受故. 勢力增長相續隨轉. 名神境智作證. 如是一切總攝爲一. 名神境智作證

云何天耳. 方何天耳智. 云何天耳智作證. 謂若修果耳所攝淸淨色. 是名天耳. 與依耳識相應智. 名天耳智. 此智作證如前應知. 如是一切總攝爲一等如前說

復次由此道理餘一切通所作問詞. 如前應知. 所有釋詞隨其所應我今當說. 謂諸他心由有貪等差別而轉. 名心差別. 若具大威德修所成. 是修果緣彼爲境智. 名心差別智. 此智作證如前應知. 如是一切總攝爲一等如前說. 若於過去生自體差別明了記憶. 名宿住隨念. 若智具大威德修所成. 是修果依止於念與念相應此方得轉. 是故說名宿住隨念智. 餘如前說. 若諸有情好惡色等種種差別. 從彼別別有情衆沒. 於此別別有情衆生. 說名死生. 若修果眼所攝淸淨色以爲依止. 緣死生境. 識相應智. 名死生智. 餘如前說. 若一切結無餘永斷. 名爲漏盡. 卽於此中世間盡智及無生智. 名漏盡智. 所餘一切如前應知

復次諸具神通修觀行者. 若遇其時便能示現. 或復安住或行他利. 或於是中能善問記. 是故名爲具神通者. 復次前三通是通非明. 後三通亦通亦明. 以能對治三世愚故. 又初神通能廻異類. 令他於己發生尊敬. 第二神通知他所行染◑語業. 能善訶責令其歡喜. 第三神通善能知他若◑不◑心行差別. 能正敎授及與敎誡. 後三神通能令遠離常邊斷邊. 能無顚倒離增上慢. 依於漏盡宣說中道. 卽於此中能善敎授

復次觀察三種義勢力故. 俱分解脫利根阿羅漢苾芻住無諍定. 謂或有一. 昔曾於彼無諍等持. 聞有. 無量差別勝利. 心生喜樂發起勝願. 由此因緣緣彼爲境. 猛利意樂. 數數熏修. 彼旣證得阿羅漢已. 由彼爲因由彼爲緣. 卽於是中心樂起入. 是故今者住無諍定. 又復有一. 昔異生時. 令諸有情起無量諍. 於彼發起種種惱害瞋恨等事. 今旣證得阿羅漢果. 於昔所行愚夫之行. 生大悔愧. 是故今者住無諍定. 又復有一. 自旣證得阿羅漢果. 欲令無量衆生造作順現法受可愛果業. 又欲令彼於現法中受可愛果. 是故方便住無諍定. 由此因緣熏修邊際第四靜處以爲依止. 發生無諍想三摩地防護他心. 於自所起一切威儀. 終不令他起煩惱諍. 是故說此名爲無諍. 如是爲欲護他心故. 隨所依止村邑聚落所住之處. 周遍於此村邑聚落諸衆生心次第觀察. 如是遍觀一切衢路一切家屬一一衆生未來世心. 如是觀已. 彼若了知如是村邑如是聚落. 如是衢路如是家屬. 如是衆生當於我所暫得見時. 必定生起諸煩惱諍. 卽便◑避令彼衆生皆不得見. 彼若了知不由見故. 由不見故. 生煩惱諍. 則作方便令彼得見. 彼若了知由隨順故令不起諍. 卽便觀察所隨順事爲◑不◑. 若淸淨者卽與相見隨順彼事. 若不淸淨或復觀彼所隨順事令他相續起煩惱諍. 旣觀察已不與相見. 又審觀察若因如是語言如是威儀. 如是攝受如是受用衣服等物. 如是說法如是勸導. 令他相續起煩惱諍卽便遠離. 如是語言廣說乃至如是勸導. 彼由多分住如是住行如是行. 是故說名住無諍者

云何願智. 謂俱分解脫利根阿羅漢苾芻熏修邊際第四靜慮爲依止故. 若聲聞乘隨聲聞智所行境界. 若獨覺乘隨獨覺智所行境界起如是願. 願我當知如是如是所知境界. 從此趣入熟修邊際第四靜慮. 旣入定已隨先所願一切了知. 若諸如來遍於一切所知境界智無障◑

復次諸佛如來於無諍定而不數入. 所以者何. 有諸衆生勝利益事. 由起煩惱俱時成辦. 如來於此勝利益事不能棄捨

復次如熏修邊際第四靜慮以爲依止引發無諍及與願智. 當知如來所有一切不共佛法妙智亦爾. 餘神通等一切靜慮以爲依止皆能引發

復次唯依諸靜慮及初靜慮近分未至定. 能入聖諦現觀. 非無色定. 所以者何. 無色定中奢摩他道勝. 毘鉢舍那道劣. 非毘鉢舍那劣道能入聖諦現觀. 非生上地或色界或無色界能初入聖諦現觀. 何以故. 彼處難生◑故. 若◑少者尙不能入聖諦現觀. 況於彼處一切◑心少分亦無

復次當說世俗智及出世無漏智初中後際生起差別. 謂世俗智初異生位起如先說五染汚見及與貪等相應邪智是染汚等諸世俗智應斷. 應知爲欲生起彼對治故. 復起世間信所攝受無顚倒見. 是善有漏世俗智攝. 以此正見爲依止故. 次起聞思所成妙慧. 於諸念住勤修觀行. 亦善有漏世俗智攝. 以此爲依. 次於順決擇分方便道中. 由修所成慧於諸念住勤修觀行. 亦善有漏世俗智攝. 以此爲依. 次起見道方便順決擇分俱行修所成慧. 於諸念住勤修觀行. 亦善有漏世俗智攝. 以此爲依. 次起世第一法見道無間道所攝正見. 亦善有漏世俗智攝. 如是名爲初異生地諸世俗智生起次第. 又卽以彼世第一法所攝俗智爲依止故能入見道. 昇見道時卽先所修善世俗智所有種子. 由彼熏修皆得淸淨亦名爲修. 此則名爲諦現觀邊諸世俗智. 出見道已生起此智. 證見所斷諸法解脫. 昔來於彼曾未解脫. 由此生故是諸聖者於見所斷煩惱斷中能正分別. 謂那落迦我已永盡. 乃至不復◑諸惡趣. 又能了知我今已證得預流果. 又能了知我今已斷如是如是所有煩惱. 又隨所欲應可爲他所記別者當爲建立. 又審觀察而記別之. 又能於諸聖諦現觀. 以無倒慧而正建立. 復於此上隨其所應未離欲處. 以世間道漸次修習能離彼欲. 乃至能於無所有處離欲作證. 此諸聖者以出世間智後所得諸世俗智離諸欲時. 當知同彼非聖道者所作離欲. 但能損伏煩惱種子. 非謂永斷. 此世俗智是出世間智後所得. 應言此智亦是世間亦出世間. 不應一向名爲世間. 又修此智略有四道. 一方便道. 二無間道. 三解脫道. 四勝進道. 於一切地修道所斷암中上等九品煩惱. 隨其品數各各差別能隨順斷. 是名初道. 能無間斷. 是第二道. 無間斷已. 是第三道. 次後於斷. 是第四道. 此勝進道復有二種. 或有無間爲斷餘品修方便道. 此於前品名勝進道. 於後所斷名方便道. 或有無間不修方便. 但於前品生如足想. 不求勝進或住放逸. 或於已斷以觀察智而更觀察. 或有但以伺察作意而伺察之. 當知此道唯名勝進. 除未至定所餘一切近分地中唯有俗智無出世智. 何以故. 由未至地是初定心初靜慮上所有定心皆先有定故. 聖弟子從此以上. 但依根本修出世智不依近分. 第一有中所有諸智. 皆俗智攝. 何以故. 彼處作意與出世間聖智作意不同分故. 但作非想非非想行. 出世作意. 有想諸定所攝受故. 始從學地乃至於此諸世俗智. 當知皆名中際俗智. 於阿羅漢身中所有一切淸淨無漏解脫. 一切結縛煩惱盡智. 無生智及餘一切神通等功德所攝諸世俗智. 皆是後際世俗智攝

復次諸菩薩初中後際世俗智者. 謂從勝解行地乃至到究竟地所有一切世俗智. 初際者. 謂勝解行地. 中際者. 謂從增上意樂淸淨地乃至決定行地. 後際者. 謂到究竟地. 又諸菩薩於諸地中起二種行. 謂有◑論想差別行. 及離◑論想現行行. 似出世間. 善修此故得後所得世俗智攝無障◑智. 又諸菩薩有與如來願智相似諸世俗智. 勝諸聲聞獨覺所得一切願智諸神通等及空智等. 應知亦爾. 由諸菩薩所有功德皆依十力種性而轉. 聲聞獨覺則不如是

復次如是已說初中後際諸世俗智. 初中後際諸出世智. 次我當說. 謂見道修道無學道. 若法智品見道. 對治欲界見所斷惑. 若類智品見道. 對治色無色界見所斷惑. 問一切類智現在前時皆能了別色界無色界耶. 答若有曾於色無色界所有諸法善聞善思善取相者. 卽能了別. 若不爾者不能了別. 所餘諸智或在毘鉢舍那品. 或在奢摩他品. 法智類智二品所攝. 又於見道初智生時. 諸餘智因由能生緣所攝受故. 皆得增長一切見道. 卽此刹那皆名爲得. 於此得已後時漸漸次第現前. 當知見道是勝進道. 於修道中若有修習出世間道而離欲者. 應知如前方便道等. 皆是出世. 若於苦等諸聖諦中. 有◑論想而現行者. 是世俗智. 離◑論想而現行者. 是出世智. 爲於諸諦以有相想善取相故. 爲如先時所見所知修習種種微妙智故. 爲以世間諸善◑行令心◑故. 爲受種種妙法樂故. 是諸聖者亦修世間離欲之道而離諸欲. 無學地中卽如所說出世間智. 解脫修道所斷惑故極善淸淨. 又出世智. 能爲一切世間功德所依持處. 能令一切上地下地所有功德皆自在轉. 如是名爲初中後際出世間智次第生起

復次諸神境智或加行得或生得. 加行得者. 如生此間異生有學及與無學諸菩薩等所有修果. 生得者. 謂生色界由先修習爲因緣故. 後於此中生便卽得. 又有欲界諸天及人一分福果所致. 如曼밉多王等. 又傍生趣如飛禽等. 攝受如是衆同分故如得神通. 鬼趣一分亦復如是. 又有呪術藥草威德亦如神通. 如作幻惑◑뮨起屍半起屍等. 卽由如是差別道理. 餘四神通所有差別. 隨其所應當知亦爾

復次云何所識法. 謂一切法皆是所識. 諸識能識. 由五種相諸識差別. 如其所應建立所識. 何等爲五. 一依緣差別故. 二欣내差別故. 三勝劣差別故. 四心所差別故. 五障治生差別故. 云何依緣差別. 謂由所依所緣差別. 建立眼等六識差別. 眼識了別諸色境界. 餘識各各了自境界. 意識了別一切眼色乃至意法以爲境界

云何欣내差別. 謂苦受相應識名내. 此能了別隨順憂苦不可意法. 樂受相應識名欣. 此能了別隨順喜樂可意諸法. 不苦不樂受相應識名非欣非내. 此能了別隨順捨受非二諸法. 云何勝劣差別. 謂不善法及有覆無記法相應識名劣. 此能了別諸染汚識所行諸法. 善法相應識名勝. 此能了別一切善識所行諸法. 無記法相應識名非勝非劣. 此能了別自所行法

云何心法差別. 謂有心法遍諸心起. 復有心法遍善心起. 所餘心法應知如前有漏法中已說其相. 遍諸心起復有五種. 謂作意觸受想思. 如前意地已說其相. 遍善心起復有十種. 謂◑愧無貪. 無瞋無癡. 信精進. 不放逸不害捨. 如是十法若定地若不定地善心皆有. 定地心中更增輕安不放逸等. 唯是假法. 此相應識皆能了知一切境法. 云何障治生差別. 謂所治障有十五心. 何等十五. 謂欲界繫總有五心. 見苦見集見滅見道及修所斷. 如欲界繫總有五心. 色無色界當知亦爾. 能對治心是第十六. 謂諸無漏學無學心. 如是所治及能治識. 隨其所應各能了別自所行法

復次生差別者. 略有五種. 一欲界生行. 二色界生行. 三無色界生行. 四往上地生. 五還下地生. 欲界生行者. 從欲界繫若善若染汚. 若無覆無記心無間. 遍欲界繫一切心生. 是名欲界識生差別. 如欲界繫如是. 色無色界繫自地三心無間. 皆生自地三心. 若先未起靜慮無色. 初欲生時要從欲界善心無間. 初靜慮地善心得生. 初靜慮地善心無間. 第二靜慮善心得生. 如是乃至. 無所有處善心無間. 第一有地善心得生. 必從色界善心無間. 初學心生. 學心無間. 無學心生. 若先已起靜慮無色. 卽於彼地不退失者. 彼從欲界善心無間. 隨其所樂上地諸心. 及學無學心欲起現前. 先已善取彼行相故. 於彼諸心如意能起. 如是所餘上地諸心無間所起. 如其所應當知亦爾. 又從欲界無記心無間色界善心生. 如色界果. 欲界變化心卽從色界善心無間此欲界無記心生. 又說此心爲欲界者. 當知是彼影像類故. 非自性故. 又欲界沒生上地時. 欲界善心無記心無間上地染汚心生. 謂生初靜慮乃至有頂. 以一切處結生相續皆染汚心方得或故. 如是應知往上地生諸識決定於自所行生起差別. 又諸異生退先所得世間靜慮無色定時. 由染汚心現前故退. 此下地染汚心從上地善心染汚心無間生. 又從上地沒生下地時. 從一切上地善心染汚心無記心無間唯有下地染汚心生. 如是應知. 還下地生諸識. 決定於自所行生起差別. 如是障治生差別故. 諸識決定於自所行了別所識諸法差別

瑜伽師地論卷第六十九

위

*

다음

->